 Ofisa Habari wa Yanga, Jerry Muro alisema jana kuwa Mapande anachukua nafasi ya Alex Mgongolwa aliyejiuzulu kutokana na kuwa na majukumu mengine na kwamba Mwenyekiti huyo ataitisha kikao cha Kamati ya Uchaguzi na ndicho kitakachokuwa na jukumu la kupanga tarehe ya uchaguzi wa Yanga.Kwa mujibu wa Muro, Mwenyekiti huyo mpya wa Kamati ya Uchaguzi ya Yanga, pia ni Mwenyekiti wa Kamati ya Sheria ya Yanga.Muro alisema Mwenyekiti wa Yanga, Yusuf Manji amempa jukumu hilo Mapande na kwamba anaamini taratibu nyingine zitaendelea ili Yanga iweze kufanya uchaguzi wa viongozi.Uongozi wa Yanga ulimaliza muda wake Juni mwaka 2014, lakini mkutano wa wanachama uliwaongezea mwaka mmoja kwa ajili ya kufanya marekebisho ya katiba ya klabu hiyo.Hata hivyo, Mapande alipoulizwa jana alisema asingeweza kuzungumzia uteuzi huo kwa sababu bado hakuwa amepata taarifa rasmi na atafanya hivyo atakapokuwa amepewa taarifa rasmi.